**UPUTSTVO ZA PRIPREMU PRIKAZA SLUČAJA ZA KONGRES**

Poštovani,

U okviru VII kongresa DEAPSa sa međunarodnim učešćem – *Trauma u nama i oko nas* posebno želimo da jedan simpozijum posvetimo kliničkim prikazima (case report). Molim vas da se prijavite ukoliko imate zanimljiv prikaz, a komisija DEAPSa će odabrati 6 najboljih I najzanimljivijh da ih usmeno prikažete našim učesnicima.

Molimo vas da prilikom pripreme vašeg prikaza slučaja(**case report-a)**  pratite sledeće smernice kako biste obezbedili kvalitet prezentacije i omogućili ujednačen prikaz radova.

**1. Struktura apstrakta case report-a**

Vaš apstrakt treba da bude organizovan prema sledećoj strukturi:

* **Naslov:** Jasno i sažeto, ne duže od 10 reči.
* **Autori:** Navedite imena i prezimena autora, institucije, i kontakt e-mail glavnog autora.
* **Uvod:** Kratko objašnjenje značaja i konteksta slučaja.
* **Prikaz slučaja:**
	+ Kliničku prezentaciju
	+ Dijagnostički pristup
	+ Lečenje i ishod
	+ Relevantne laboratorijske i dijagnostičke nalaze (uz slike ako je potrebno).
* **Diskusija:** Obrazloženje kliničkog značaja i ključne poruke
* **Zaključak:** Sažeti ključne aspekte i doprinos rada
* **Literatura:** Navesti najvažnije reference prema pravilima citiranja (Vancouver ili APA stil).

**2. Tehnički zahtevi apstrakta**

* **Dužina rada:** Maksimalno 250 reči (bez naslova i literature).
* **Font:** Times New Roman, veličina 12, prored 1,5.
* **Margine:** 2,5 cm sa svih strana.
* **Format:** Word dokument (.docx).

**3. Prezentacija na kongresu**

* **Format prezentacije:** PowerPoint (.pptx).
* **Vreme za izlaganje:** 10 minuta za prezentaciju + 5 minuta za pitanja.
* **Jezik:** Prezentacija može biti na jeziku kongresa (npr. srpski ili engleski).

**4. Rokovi i predaja materijala**

* Finalna verzija apstrakta mora biti poslata do **30.03.2025**.
* Prezentaciju dostaviti najkasnije **20.05.2025**.

**5. Etika i dozvole**

* Ukoliko vaš rad sadrži podatke o pacijentima, neophodno je obezbediti pisanu saglasnost pacijenta ili zakonskog staratelja.
* Izbegavajte informacije koje bi mogle direktno identifikovati pacijenta.

Ukoliko imate dodatnih pitanja, slobodno nas kontaktirajte putem e-maila: **deaps2025@gmail.com**

Hvala i radujemo se vašem učešću!

Vaš DEAPS